b'\n_START_ARTICLE_\nDopisni \xc5\xa1ah\n_START_PARAGRAPH_\nDopisni \xc5\xa1ah je zvrst \xc5\xa1aha, za katerega je zna\xc4\x8dilno, da igralca nista (tako kot pri obi\xc4\x8dajnem \xc5\xa1ahu) eden nasproti drugega. Igralca sta lahko kjerkoli, partija pa obi\xc4\x8dajno poteka v dalj\xc5\xa1em \xc4\x8dasovnem obdobju. Klasi\xc4\x8dni dopisni \xc5\xa1ah uporablja obi\xc4\x8dajno po\xc5\xa1to za prenos potez, novej\xc5\xa1e razli\xc4\x8dice pa uporabljajo e-po\xc5\xa1to ali stre\xc5\xbeni\xc5\xa1ki sistem, pa tudi faks, radijski prenos in celo po\xc5\xa1tne golobe.'